
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 270 


5 Μαρτίου 2003 


ΑΠΟΦΑΣΕΙ Σ 

Αριθ. Γ 456/οικ. 12815/879 

Όροι, προϋποθέσεις και διαδικασία απελευθέρωσης της 
λειτουργίας διεθνών τακτικών λεωφορειακών γραμ¬ 
μών με τις χώρες που δεν είναι μέλη της Ευρωπαϊκής 
Ένωσης. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Ι.Τις διατάξεις: 

α) Του εδ. β' της παρ. Ια του άρθρου 10 του Ν. 1906/ 
1990 (ΑΊ57), όπως αντικαταστάθηκεαπότο άρθρο 2 του 
Ν. 2671/1998 (Α'289). 

β) Του άρθρου 9 του Π.Δ. 293/1999 περί «Οργανισμού 
του Υπουργείου Μεταφορών και Επικοινωνιών» (Α' 26). 

γ) Του άρθρου 27 του Ν. 2081/1992 (ΑΊ54), με το οποίο 
προστέθηκε το άρθρο 29Α στο Ν. 1558/1985 (Α' 137) και 
το οποίο αντικαταστάθηκε με την παρ. 2α του άρθρου 1 
του Ν. 2469/1997 (Α' 38). 

δ) Του Π.Δ. 346/2001 «περί προσβάσεως στο επάγγελ¬ 
μα του οδικού μεταφορέα εμπορευμάτων και επιβατών 
και αμοιβαίας αναγνωρίσεως των διπλωμάτων, πιστοποι¬ 
ητικών και άλλων τίτλων που διευκολύνουν την πραγμά¬ 
τωση του δικαιώματος εγκαταστάσεως των μεταφορέων 
αυτών στον τομέα των εσωτερικών και διεθνών μεταφο¬ 
ρών». 

2. Την ανάγκη εισαγωγής νέου καθεστώτος χορήγησης 
αδειών για την εκτέλεση διεθνών τακτικών λεωφορειακών 
γραμμών. 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

ΑΡΘΡΟ 1 
Αντικείμενο 

1. Αντικείμενο της παρούσης είναι ο καθορισμός των 
κριτηρίων, των όρων, των προϋποθέσεων και της διαδικα¬ 
σίας για τη χορήγηση αδειών εκμετάλλευσης διεθνών τα¬ 
κτικών λεωφορειακών γραμμών μεταξύ Ελλάδος και χω¬ 
ρών που δεν είναι μέλη της Ευρωπαϊκής Ένωσης. 

Οι χορηγούμενες για κάθε χώρα άδειες καλύπτουν το 
σύνολο των προβλεπομένων δρομολογίων, για κάθε 


γραμμή όπως αυτά ορίζονται στο πλαίσιο των διακρατι¬ 
κών συμφωνιών και των αντιστοίχων πρωτοκόλλων, που 
εκάστοτε ισχύουν με τη χώρα αυτή. 

2. Πρόσωπα που δικαιούνται να υποβάλουν αίτηση για 
την ανάληψη τακτικών διεθνών λεωφορειακών γραμμών 
είναι: 

α) Ο Οργανισμός Σιδηροδρόμων Ελλάδος (Ο.Σ.Ε.). 

β) Γ ραφεία Γ ενικού Τουρισμού που έχουν έδρα την Ελ¬ 
λάδα. 

γ) Οποιαδήποτε νομική μορφή των ανωτέρω περιπτώ¬ 
σεων (α) και (β) που έχουν έδρα ή δραστηριοποιούνται 
στην Ελλάδα. 

ΑΡΘΡΟ 2 

Διαδικασία χορήγησης 

1. Κάθε δικαιούμενο πρόσωπο, σύμφωνα με τις διατά¬ 
ξεις της παρούσης, υποβάλλει στη Διεύθυνση Επιβατικών 
Μεταφορών του Υπουργείου Μεταφορών & Επικοινω¬ 
νιών, αίτηση με όλαταπροβλεπόμεναδικαιολογητικάτου 
άρθρου 3. 

2. Στην αίτηση αναγράφονται εκτός από τα στοιχεία του 
αιτούντος, η συγκεκριμένη γραμμή τη χορήγηση άδειας 
εκμετάλλευσης της οποίας αιτείται ο ενδιαφερόμενος. 

3. Απαραίτητη προϋπόθεση για την εξέταση της αιτήσε- 
ως είναι η προς εκμετάλλευση γραμμή να έχει καθιερωθεί 
με διακρατική Συμφωνία, Πρωτόκολλο ή κάθε άλλο νόμι¬ 
μο τρόπο, προβλεπόμενο στις αντίστοιχες διακρατικές 
Συμφωνίες ή Πρωτόκολλα. 

4. Γιατο αποδεκτό των αιτήσεωντων ενδιαφερομένων 
επιλαμβάνεται η Επιτροπή αξιολόγησης του άρθρου 4 
της παρούσας. Η Επιτροπή εξετάζει την αίτηση και τα 
συνοδεύοντα αυτή δικαιολογητικά, επικοινωνεί εγγρά- 
φως με τον ενδιαφερόμενο για τυχόν συμπλήρωση των 
δικαιολογητικών ή παροχή διευκρινήσεων και συντάσ¬ 
σει πρακτικό αποδοχής ή απόρριψης της σχετικής αίτη¬ 
σης. 

5. Εφ’ όσον ο αϊτών διαθέτει όλα τα απαιτούμενα δικαι- 
ολογητικά που αναφέρονται στο άρθρου 3 της παρού¬ 
σας, η σχετική αίτηση διαβιβάζεται στηντρίτη χώρα (προ¬ 
ορισμού) για τη σχετική αποδοχή της. 

6. Στην περίπτωση αποδοχής του σχετικού αιτήματος 
από τη χώρα προορισμού, η σχετική άδεια εκδίδεται από 
το Γενικό Γραμματέα του Υπουργείου Μεταφορών και 
Επικοινωνιών. 

ΑΡΘΡΟ 3 
Δικαιολογητικά 

1. Για τη χορήγηση άδειας εκτέλεσης διεθνών τακτικών 
λεωφορειακών γραμμών θα εξετάζονται μόνον εφόσον 
συνυποβάλλονται τα παρακάτω δικαιολογητικά, τα οποία 
αποδεικνύουν ότι ο αϊτών πληροί τις αναγκαίες νομικές, 
τεχνικές, και οικονομικές προϋποθέσεις και όρους, δια¬ 
θέτει επαγγελματική επάρκεια για την λήψη της άδειας 
και την εκτέλεση της γραμμής: 

α) Πρόσφατα επικυρωμένο αντίγραφο, απότηνεκδούσα 
Αρχή, του ειδικού σήματος γραφείου γενικού τουρισμού 
(Ε.Ο.Τ.), για την περίπτωση των γραφείων γενικού τουρι¬ 
σμού των περιπτώσεων της παρ. 2β και 2γ του άρθρου 1. 

β) Επικυρωμένο αντίγραφο, απότηνεκδούσα αρχή, της 
άδειας άσκησης επαγγέλματος οδικού μεταφορέα επιβα¬ 
τών διεθνών επιβατικών μεταφορών. 

γ) Αντίγραφο Ποινικού Μητρώου για δικαστική χρήση 
για τη διακρίβωση της αξιοπιστίας του αιτούντος σύμφω¬ 
να με το άρθρο 3 του Π .Δ. 346/2001 (Β'233). 

δ) Αποδεικτικό Φορολογικής Ενημερότητας (Α.Φ.Ε.). 

ε) Πιστοποιητικό μη πτώχευσης και μη υποβολής αίτη¬ 
σης για πτώχευση. 

στ) Επικυρωμένο αντίγραφο του καταστατικού στην πε¬ 
ρίπτωση εταιρείας ή κοινοπραξίας και των εγγράφων εκ¬ 
προσώπησής της. 

ζ) Πίνακες δρομολογίων, απεικόνιση διαδρομής σε χάρ¬ 
τες, υπολογισμός χρόνου διαδρομής με πραγματικά στοι¬ 
χεία που ανταποκρίνονται στις συνθήκες των χωρών διέ¬ 
λευσης και πίνακα εισιτηρίων. 

η) Αναλυτικό πίνακα λεωφορείων ιδιοκτησίας του αι- 
τούντος ή σύμβασης Ιθαείηρ για την εξυπηρέτηση της 
γραμμής. Η ηλικία των λεωφορείων δεν πρέπει να υπερ- 
βαίνειτα 15 χρόνια μετρούμενα από την ημερομηνία πρώ¬ 
της κυκλοφορίας στην ημεδαπή ή αλλοδαπή. 

Η ιδιοκτησία ή η διαθεσιμότητα των λεωφορείων απο- 
δεικνύεται από επικυρωμένα αντίγραφα της άδειας κυ¬ 
κλοφορίας ή από σύμβαση χρηματοδοτικής μίσθωσης 
(Ιθαείπρ). 

θ) Πρόγραμμα οδήγησης, σύμφωνα με την Εθνική και 
Κοινοτική Νομοθεσία σε ότι αφορά τις ώρες εργασίας και 
ανάπαυσης, όπου θα καθορίζεται και ο συνολικός απαι- 
τούμενος αριθμός οδηγών για την υπόψη γραμμή. 

2. Ο αϊτών μπορεί να συνυποβάλλει οποιοδήποτε άλλο 
έγγραφο ή στοιχείο απαραίτητο κατά την κρίση του για 
την στήριξη της αίτησής του. 

ΑΡΘΡΟ 4 

Επιτροπή αξιολόγησης 

Με απόφαση του Γενικού Γραμματέα του Υπουργείου 
Μεταφορών και Επικοινωνιών, συγκροτείται στη Διεύθυν¬ 
ση Επιβατικών Μεταφορών της Γενικής Διεύθυνσης Με¬ 
ταφορών, τριμελής επιτροπή αξιολόγησης, αποτελούμε- 
νη από τον Διευθυντή της Διεύθυνσης Επιβατικών Μετα¬ 
φορών, τον Προϊστάμενο του τμήματος Υπεραστικών 
Συγκοινωνιών και από έναν εκπρόσωπο της πλέον αντι¬ 
προσωπευτικής Ομοσπονδίας τουριστικών λεωφορείων 
οριζόμενο από τον Πρόεδρο της. 

Έργο της επιτροπής είναι η εξέταση των αιτήσεων χο¬ 
ρήγησης άδειας εκμετάλλευσης διεθνών τακτικών γραμ¬ 
μών με τρίτες χώρες σύμφωνα με τη διαδικασία του άρ¬ 
θρου 2 της παρούσας και η σύνταξη πρακτικού αποδοχής 
ή απόρριψης αυτών. 


Καθήκοντα γραμματέως εκτελεί υπάλληλος της Διεύ¬ 
θυνσης Επιβατικών Μεταφορών, οριζόμενος με την από¬ 
φαση συγκρότησης της επιτροπής αξιολόγησης. 

Άρθρο 5 

Διάρκεια άδειας - παρατάσεις 

1. Η άδεια τακτικής λεωφορειακής γραμμής ισχύει για 
τρία χρόνια, δύναται δε να παρατείνεται ανά διετία μετά 
τη λήξη της. 

2. Η ανανέωση της άδειας γίνεται μετά από αίτηση του 
εκτελούντος τη γραμμή τρεις τουλάχιστον μήνες πριν τη 
λήξη της. Με την αίτηση συνυποβάλλονται και τα υπ’ 
αριθμ. α, β, γ, δ, ε δικαιολογητικά του άρθρου 3 παρά¬ 
γραφος 1 της παρούσης. 

3. Επί της αιτήσεως παράτασης αποφαίνεται η επιτρο¬ 
πή αξιολόγησης του άρθρου 4 της παρούσας και σε περί¬ 
πτωση θετικής εισήγησης ακολουθείται η διαδικασία της 
παραγράφου 5 του άρθρου 2 της παρούσας. 

4. Η άδεια τακτικής λεωφορειακής γραμμής είναι αμετα- 
βίβαστη και δεν δύναται να εκχωρηθεί καθ’ οιονδήποτε 
τρόπο σε τρίτους. Σε περίπτωση κοινοπραξίας η αποχώ¬ 
ρηση ή προσχώρηση νέου κοινοπρακτούντος ακολουθεί¬ 
ται η διαδικασία του άρθρου 2 για το νέο κοινοπρακτούντα. 

5. Η άδεια τακτικής λεωφορειακής γραμμής εκδίδεται 
υπό την αίρεση της συμμόρφωσης προς τις διαδικασίες 
που αναφέρονται στις εκάστοτε εν ισχύ διακρατικές Συμ¬ 
φωνίες και τα αντίστοιχα Πρωτόκολλα. 

6. Το Υπουργείο Μεταφορών και Επικοινωνιών δικαιού¬ 
ται να ανακαλέσει την άδεια και να καταγγείλει τη σύ μβα- 
ση σε περίπτωση κατάργησηςτης εν λόγω λεωφορειακής 
γραμμής. Η λύση της σύμβασης επέρχεται μετά από έγ¬ 
γραφη ειδοποίηση των αναδοχών. 

Στην περίπτωση αυτή, ο ανάδοχος δεν δικαιούται καμιά 
αποζημίωση για οποιαδήποτε ζημιά υπέστη. 

7. Το Υπουργείο Μεταφορών και Επικοινωνιών διατηρεί 
το δικαίωμα ελέγχων επιβατών στα λεωφορεία που εκτε- 
λούν δρομολόγια, δια των εξουσιοδοτημένων οργάνων 
του οπουδήποτε και οποτεδήποτε. 

Το προσωπικό του αναδόχου είναι υποχρεωμένο να 
συμμορφώνεται στις υποδείξεις των οργάνων αυτών. 

ΑΡΘΡΟ 6 

Κατάπτωση εγγυητικής - Οριστική ανάκληση άδειας 

Η άδεια ανακαλείται οριστικά: α) όταν παύσει να ισχύει 
κάποια απότις προϋποθέσεις χορήγησήςτης και β) σε πε¬ 
ρίπτωση εκχώρησης της εκμετάλλευσης σε τρίτους. 

1. Η άδεια δύναται να ανακληθεί οριστικά, μετά από ει¬ 
σήγηση της αρμόδιας Διεύθυνσης Επιβατικών Μεταφο¬ 
ρών και απόφαση του Γενικού Γραμματέα του Υπουργεί¬ 
ου Μεταφορών και Επικοινωνιών σε περίπτωση που ο 
εκτελών τη διεθνή τακτική λεωφορειακή γραμμή με χώ¬ 
ρες που δεν είναι μέλη της Ευρωπαϊκή Ένωσης υποπέσει, 
κατά την διάρκεια ισχύος της άδειας, στις εξής παραβά¬ 
σεις: 

α) Ποινική καταδίκη για: λαθρεμπορία, μεταφορά λα¬ 
θρομεταναστών, εμπορία ή χρήση ναρκωτικών, σωματε¬ 
μπορία, ανθρωποκτονία από πρόθεση, απόπειρα ανθρω¬ 
ποκτονίας από πρόθεση, απάτη, κλοπή, πλαστογραφία, 
χρήση πλαστών εγγράφων, ληστεία και αλητεία. 

β) Παραβάσεις των διατάξεων, για τις διεθνείς μεταφο¬ 
ρές, της φορολογικής νομοθεσίας και τελωνειακού κώδι¬ 
κα. 

γ) Παραβάσεις της παρ. 6 του παρόντος άρθρου για τις 
οποίες έχει ήδη επιβληθεί μερική ή ολική κατάπτωση εγ¬ 
γυητικής επιστολής. 

3. Για τα παραπάνω αδικήματα της παρ. 2α, πρέπει να 
έχει εκδοθείτελεσίδικη δικαστική απόφαση επιβάλλουσα 
ποινή τουλάχιστον 3 μηνών. 

4. Η ανάκληση της άδειας συνοδεύεται από κατάπτωση 
της αντίστοιχης εγγυητικής επιστολής. 

5. Στην περίπτωση που η άδεια ανακληθεί, ο εκτελώντη 
διεθνή τακτική λεωφορειακή γραμμή, αποκλείεται για πέ¬ 
ντε (5) χρόνια από κάθε συμμετοχή για ανάληψη εκμε¬ 
τάλλευσης λεωφορειακής γραμμής. 

6. Γ ια τις παρακάτω παραβάσεις δύναται να επιβληθεί 
μερική ή ολική κατάπτωση της εγγυητικής επιστολής με 
απόφαση του Γ ενικού Γ ραμματέα του Υπουργείου Μετα¬ 
φορών και Επικοινωνιών μετά από εισήγηση της αρμό¬ 
διας Διεύθυνσης Επιβατικών Μεταφορών. 

α) Κακομεταχείριση επιβατών η οποία διαπιστώνεται 
μετά από έγγραφες και επώνυμες καταγγελίες και επιβε¬ 
βαιώνεται με αντίστοιχες καταθέσεις ενώπιον της επιτρο¬ 
πής εποπτείας. 

β) Κατ’ επανάληψη διαπραττόμενες παραβάσεις των 
διατάξεων που αφορούν τον Κ.Ο.Κ. από τα λεωφορεία 
που θα εκτελούν τη γραμμή, οι οποίες διαπιστώνονται 
από τα εξουσιοδοτημένα προς τούτο όργανο. 

γ) Παραβάσεις της τιμολογιακής πολιτικής οι οποίες 
διαπιστώνονται από έγγραφες και επώνυμες καταγγελίες 
στηριζόμενες σε αποδεικτικά στοιχεία. 

δ) Σε περίπτωση μη εκπλήρωσης από το μεταφορέα των 
υποχρεώσεων του άρθρου 7. 

7. Σε περίπτωση επιβολής μερικής ή ολικής κατάπτω¬ 
σης της εγγυητικής αυτή αντικαθίσταται με ισόποση νέα 
εντός 10 ημερών από την κοινοποίηση στον ενδιαφερό¬ 
μενο της απόφασης, διαφορετικά ανακαλείται η άδεια 
λειτουργίας της γραμμής. 

ΑΡΘΡΟ 7 

Υποχρεώσεις εκτελούντος τακτική γραμμή 

1.0 εκτελών την τακτική λεωφορειακή γραμμή υποχρε- 
ούται να προσκομίσει στην Διεύθυνση Επιβατικών Μετα¬ 
φορών, πριν την λήψη αδείας, εγγυητική επιστολή καλής 
εκτέλεσης το ύψος της οποίας προσδιορίζεται στο ποσό 
των 30.000 Ευρώ. 

Η εγγυητική επιστολή επιστρέφεται με την λήξη της 
αδείας και την εκπλήρωση όλωντων συμβατικών υποχρε¬ 
ώσεων. 

2. Ο εκτελών την λεωφορειακή γραμμή οφείλει να λαμ¬ 
βάνει όλα τα απαραίτητα μέτρα για την εξυπηρέτηση των 
επιβατών την ασφαλή μετακίνησή τους και την τήρηση 
της ελληνικής νομοθεσίας, των διεθνών συμβάσεων, και 
της νομοθεσίας που ισχύει στις χώρες διέλευσης και προ¬ 
ορισμού της λεωφορειακής γραμμής. Ιδιαιτέρως πρέπει 


να τηρείται η εθνική και κοινοτική νομοθεσία σε ότι αφο¬ 
ρά τους ώρες εργασίας και ανάπαυσης των δύο κατ’ ελά- 
χιστον, οδηγών. Οι οδηγοί πρέπει να πληρούν τις εκάστο- 
τε ισχύουσες διατάξεις της εθνικής και κοινοτικής νομο¬ 
θεσίας για τους επαγγελματίες οδηγούς λεωφορείων. 

3. Τα λεωφορεία του αναδόχου πρέπει να έχουν σε ισχύ 
διεθνή ασφάλιση (πράσινη κάρτα). Το ύψος των ασφαλι¬ 
στικών καλύψεων για σωματικές βλάβες των επιβαινό- 
ντων και τρίτων προσώπων αλλά και για υλικές ζημίες 
πρέπει να είναι τουλάχιστον ίσο με το καθοριζόμενο από 
την εθνική νομοθεσία. 

4. Απαγορεύεται η μεταφορά εύφλεκτων υλών, ρυπα¬ 
ρών αποσκευών, ζώων και ειδών των οποίων η διακίνηση 
αντίκειται στους ισχύοντες κανόνες. Τα λεωφορεία απα¬ 
γορεύεται να φέρουν καύσιμα σε δοχεία, εκτός των καυ¬ 
σίμων που περιέχονται στα κανονικά ρεζερβουάρ του. 

5.0 εκτελώντη γραμμή οφείλει να αναφέρει εγγράφως 
προς τη Διεύθυνση Επιβατικών Μεταφορών τα προβλή¬ 
ματα που τυχόν δημιουργούνται κατά την εκτέλεση της 
γραμμής, καθώς και οποιαδήποτε μεταβολή των στοιχεί¬ 
ων τα οποία κατέθεσε σ’ αυτή για τη λειτουργία της γραμ¬ 
μής. Ειδικότερα σε ότι αφορά την αλλαγή τιμολόγησης, 
ο εκτελών τη γραμμή δύναται να την εφαρμόσει ένα μή¬ 
να μετά την υποβολή και έγκρισή της από τον Γενικό 
Γραμματέα του Υπουργείου Μεταφορών και Επικοινω¬ 
νιών. 

Άρθρο 8 

Μεταβατικές διατάξεις 

1. Άδειες διεθνών τακτικών λεωφορειακών γραμμών 
προς τρίτες χώρες που έχουν χορηγηθεί σύμφωνα με τις 
διατάξεις της Γ456/οικ.63897/4430/00Υ.Α. (ΒΊ312) όπως 
τροποποιήθηκε και ισχύει μέχρι της δημοσίευσης της πα¬ 
ρούσας, εξακολουθούν να ισχύουν εφ’ όσον αποδεδειγ¬ 
μένα λειτουργούν από τους κατόχους τους. 

2. Σε περίπτωση οριστικής ανάκλησης άδειας που χο¬ 
ρηγήθηκε με τις προαναφερθείσες διατάξεις της παρα¬ 
γράφου 1 του παρόντος άρθρου, για τη χορήγηση νέας 
άδειας εκμετάλλευσης της γραμμής ακολουθείται η δια¬ 
δικασία της παρούσας απόφασης. 

Άρθρο 9 

Κατάργηση διατάξεων 

Απάτης ισχύος της παρούσης απόφασης καταργείταιη 
Γ456/οικ.63897/4430/00 (Β' 1312) και όπως αυτή τροπο¬ 
ποιήθηκε. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Φεβρουάριου 2003 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 




3274 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΟΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ίιΙΙρ: νννννν.θί. 91 - - β-ΓΠ 3 ίΙ: \λ/θ 6 ιτι 351 θγ @ θΐ.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54 100 
ΠΕΙΡΑΙΑΣ -Ευριπίδου 63 -Τ.Κ. 185 32 
ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο - Τ.Κ. 450 44 
ΚΟΜΟΤΗΝΗ - Δημοκρατίας 1 - Τ.Κ. 691 00 
ΛΑΡΙΣΑ - Διοικητήριο - Τ.Κ. 411 10 


ΚΕΡΚΥΡΑ -Σαμαρά 13-Τ.Κ. 491 00 


(2310) 423 956 

(2610) 638 109 
(26510) 87215 
(25310) 22 858 
(2410)597449 
(26610) 89 127/89 120 


ΗΡΑΚΛΕΙΟ - Πλ. Ελευθερίας 1 - Τ.Κ. 711 10 (2810) 396 223 

ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη (22510) 46 888 / 47 533 

ΒΟΛΟΣ - Ν. Γάτσου 20 - 2ας Νοεμβρίου 

Τ.Κ. 383 33 (24210) 31435-36 

ΚΟΖΑΝΗ - Πνευματικό Κέντρο - Τ.Κ. 501 00 (24610) 50126 

ΚΑΛΑΜΑΤΑ - Διοικητήριο - Τ.Κ.241 00 (27210) 23333 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΙΌ 

ΘΙΙΙΌ 

ΘΙΙΙΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 θοιό ανα έτος παλαιοτητας και κατα τεύχος 




1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































